Спачатку й не верылася, што пасярод лета вядомыя асобы збяруцца разам. Будуць усміхацца нам. Расказваць пра сябе, адказваць на пытанні. Паціскаць рукі ды раздаваць аўтографы на шыкоўных, у цвёрдых вокладках кніжках, ім прысвечаных. А наклады ў кніг, пагартаў я іх на стале, невялічкія: ад 500 да 1500 асобнікаў... Элітныя кнігі. Як і самі асобы, якім яны прысвечаны. Сціплым журналістам пад аўтографы кніг не хапіла: не дабрачынная ж акцыя. Дарагія па сабекошце атрымліваюцца. Танныя ж “аднадзёнкі” выдавецтву “Адукацыя і выхаванне” выпускаць ну сама ідэя не дазваляе.